Bagtui: আনারুল হোসেনের পলিগ্রাফ টেস্টের আবেদনের শুনানি ফের স্থগিত

রামপুরহাট: বগটুই-কাণ্ডে অভিযুক্ত আনারুল হোসেনের পলিগ্রাফ টেস্টের আবেদনের শুনানি স্থগিত থাকল রামপুরহাট মহকুমা আদালত। এই আবেদনের পরবর্তী শুনানির হবে আগামী ২১ এপ্রিল।

তদন্তের স্বার্থে আনারুল-সহ ছজনের পলিগ্রাফ টেস্ট করানোর আবেদন করে সিবিআই। বুধবার এই আবেদনের শুনানির কথা ছিল। কিন্তু সেই আবেদনের শুনানি এদিনও স্থগিত রাখল রামপুরহাট আদালত। কিন্তু অনারুলের আইনজীবী পলিগ্রাফ টেস্টের প্রক্রিয়া ও কর্মপদ্ধতি কী হবে, সে বিষয়ে আদালতের কাছে প্রশ্ন রাখেন। কিন্তু সেই প্রশ্নের বিবরণ সিবিআই দিতে পারেনি বলে আদালত সূত্রে খবর। জানা গিয়েছে, সিবিআইয়ের তরফে পলিগ্রাফ টেস্টের কোনও বিবরণ না পাওয়ায় বিচারক শুনানি স্থগিত রাখেন। উল্লেখ্যে, এর আগেও আদালত এই পলিগ্রাফি টেস্টের শুনানি স্থগিত রেখেছিল।

আরও পড়ুন: Galsi Elephant: কাঠফাটা রোদে ক্যানেলে স্নান করে গাছের ছায়ায় বিশ্রাম ২ গজরাজের, ফসল নষ্টের আতঙ্কে চাষিরা

পলিগ্রাফি টেস্ট আসলে কোনও ব্যক্তিকে প্রশ্ন করা হলে, তার উত্তরে তিনি সত্যি না মিথ্যা বলছে, তা জানা যায়। এছাড়াও জেরার সময় ওই ব্যক্তির রক্তচাপের মাত্রাও লক্ষ্য করা যায়।

এর আগে রামপুরহাট হত্যাকাণ্ডে আনারুল হোসেন-সহ ১৮ জনকে সিবিআইয়ের অস্থায়ী ক্যাম্পে নিয়ে জেরা করা হয়।